คำสั่งคณะรักษาความสงบแห่งชาติ ที่ 110/2557 เรื่อง การแต่งตั้งคณะกรรมการที่ปรึกษาของคณะรักษาความสงบแห่งชาติด้านโครงสร้างพื้นฐานการคมนาคม
คำสั่งคณะรักษาความสงบแห่งชาติ
คำสั่งคณะรักษาความสงบแห่งชาติ
ที่ ๑๑๐/๒๕๕๗
เรื่อง
การแต่งตั้งคณะกรรมการที่ปรึกษาของคณะรักษาความสงบแห่งชาติ
ด้านโครงสร้างพื้นฐานการคมนาคม[๑]
 

เพื่อให้การดำเนินการเกี่ยวกับโครงสร้างพื้นฐานการคมนาคมของประเทศเป็นไปอย่างมีประสิทธิภาพและเป็นระบบ
และก่อให้เกิดประโยชน์สูงสุดของรัฐและประชาชน
สมควรมีคณะกรรมการคณะหนึ่งทำหน้าที่ในการให้คำปรึกษาและเสนอความเห็นในเรื่องดังกล่าว
รวมทั้งเรื่องอื่น ๆ ที่เกี่ยวข้องแก่คณะรักษาความสงบแห่งชาติ
หัวหน้าคณะรักษาความสงบแห่งชาติจึงมีคำสั่ง ดังต่อไปนี้

ข้อ ๑ ให้มีคณะกรรมการที่ปรึกษาของคณะรักษาความสงบแห่งชาติ
ด้านโครงสร้างพื้นฐานการคมนาคม ประกอบด้วย
(๑) หัวหน้าคณะรักษาความสงบแห่งชาติ ประธานกรรมการ
(๒) รองหัวหน้าคณะรักษาความสงบแห่งชาติ รองประธานกรรมการ
และหัวหน้าฝ่ายเศรษฐกิจ
คณะรักษาความสงบแห่งชาติ
(๓) รองหัวหน้าฝ่ายเศรษฐกิจ คณะรักษาความสงบแห่งชาติ กรรมการ
(๔) ปลัดกระทรวงกลาโหม กรรมการ
(๕) ปลัดกระทรวงการคลัง กรรมการ
(๖) ปลัดกระทรวงคมนาคม กรรมการ
(๗) ปลัดกระทรวงพาณิชย์ กรรมการ
(๘) ปลัดกระทรวงมหาดไทย กรรมการ
(๙) เลขาธิการคณะกรรมการ กรรมการ
พัฒนาการเศรษฐกิจและสังคมแห่งชาติ
(๑๐) ผู้อำนวยการสำนักงบประมาณ กรรมการ
(๑๑) ผู้อำนวยการสำนักงานคณะกรรมการ กรรมการ
นโยบายรัฐวิสาหกิจ
(๑๒) ผู้อำนวยการสำนักงานบริหารหนี้สาธารณะ กรรมการ
(๑๓) นายกสมาคมขนส่งทางบกแห่งประเทศไทย กรรมการ
(๑๔) นายกสมาคมตัวแทนขนส่งสินค้าทางอากาศไทย กรรมการ
(๑๕) นายกสมาคมผู้รับจัดการขนส่งสินค้า กรรมการ
ระหว่างประเทศ
(๑๖) นายนพพร เทพสิทธา กรรมการ
(๑๗) นายไพบูลย์ นลินทรางกูร กรรมการ
(๑๘) นายมาโนช โลหเตปานนท์ กรรมการ
(๑๙) นายวิโรจน์ รุโจปการ กรรมการ
(๒๐) นายเวทิต โชควัฒนา กรรมการ
(๒๑) นายสมพงษ์ ศิริโสภณศิลป์ กรรมการ
(๒๒) นายอนนต์ ศิริแสงทักษิณ กรรมการ
(๒๓) ผู้อำนวยการสำนักงานนโยบาย กรรมการและเลขานุการ
และแผนการขนส่งและจราจร

ข้อ ๒ ให้คณะกรรมการตามข้อ
๑ มีอำนาจหน้าที่ ดังต่อไปนี้
(๑)
เสนอความเห็นต่อคณะรักษาความสงบแห่งชาติเกี่ยวกับการกำหนดยุทธศาสตร์ด้านโครงสร้างพื้นฐานการคมนาคมของประเทศ
(๒)
ศึกษาและเสนอแนะแนวทางการพัฒนาโครงสร้างพื้นฐานการคมนาคมของประเทศสำหรับการขนส่งทุกรูปแบบอย่างเป็นระบบต่อคณะรักษาความสงบแห่งชาติ
เพื่อให้ระบบการขนส่งทั้งในระบบถนน ระบบราง ระบบคมนาคมทางน้ำ
และระบบคมนาคมทางอากาศมีความเชื่อมโยงและไม่ซ้ำซ้อนกัน โดยคำนึงถึงความสอดคล้องกับแผนการพัฒนาเศรษฐกิจและสังคมของประเทศและแผนการจัดการพื้นที่ต่าง
ๆ ตลอดจนแนวทางการพัฒนาระบบการขนส่งของประเทศในระดับภูมิภาค
(๓)
เสนอแนะแนวทางการลงทุนและการจัดหาแหล่งเงินลงทุนที่เหมาะสมสำหรับการพัฒนาโครงสร้างพื้นฐานการคมนาคมต่อคณะรักษาความสงบแห่งชาติ
โดยคำนึงถึงวินัยการเงินการคลังของรัฐ
(๔)
เสนอแนะแนวทางการส่งเสริมและสนับสนุนการคมนาคมที่มีการใช้พลังงานอย่างประหยัดและคำนึงถึงสิ่งแวดล้อมต่อคณะรักษาความสงบแห่งชาติ
(๕) เชิญเจ้าหน้าที่หรือบุคคลจากหน่วยงานที่เกี่ยวข้องมาชี้แจงข้อมูล
หรือขอเอกสารจากหน่วยงานดังกล่าว มาประกอบการพิจารณาได้ตามความจำเป็น
(๖) แต่งตั้งคณะอนุกรรมการและคณะทำงาน
เพื่อช่วยเหลือการปฏิบัติงานได้ตามความจำเป็น
(๗) ปฏิบัติการอื่นใดเพื่อให้เป็นไปตามคำสั่งนี้
หรือตามที่คณะรักษาความสงบแห่งชาติ มอบหมาย

ทั้งนี้ ตั้งแต่บัดนี้เป็นต้นไป


สั่ง ณ
วันที่ ๒๙ กรกฎาคม พุทธศักราช ๒๕๕๗
พลเอก
ประยุทธ์ จันทร์โอชา
หัวหน้าคณะรักษาความสงบแห่งชาติ







ปริยานุช/ผู้จัดทำ
๑๘ สิงหาคม
๒๕๕๗

วันทิตา/ผู้ตรวจ
๑๘ สิงหาคม
๒๕๕๗





























[๑] ราชกิจจานุเบกษา
เล่ม ๑๓๑/ตอนพิเศษ ๑๕๒ ง/หน้า ๒/๘ สิงหาคม ๒๕๕๗